Αλλαγές στη διοίκηση των νοσοκομείων και η ποιότητα των παρεχόμενων υπηρεσιών
Creators: name: Κιπένης, Νικόλαος Αναργύρου
Publisher: name: Aristotle University of Thessaloniki
Year: 2007
Subjects: Ποιότητα υπηρεσιών Υγείας ΕΣΥΚΑ
Κλινική διακυβέρνηση
Εταιρική διακυβέρνηση
Αλλαγή οργανωσιακής κουλτούρας και διοίκησης στα νοσοκομεία
Κλινικός έλεγχος
Εσωτερικός έλεγχος
Service quality in greek NHS (health care system)
Clinical service quality
Clinical governance
Corporate governance
oraganizational change and managerial issues in hospitals trusts

description: Η ποιότητα και η απόδοση του τομέα της υγείας σε κάθε χώρα και ιδιαίτερα στην Ελλάδα συγκεντρώνει ολοένα και περισσότερο την προσοχή του κρατικού μηχανισμού συμπεριλαμβανομένου και το ενδιαφέρον των πολιτών - ασθενών. Ο τομέας της υγείας, που καλείται στην παγκοσμία βιβλιογραφία ως εκείνος με τη μεγαλύτερη ποικιλία και συγκέντρωση υπηρεσιών σε ένα χώρο (Clustered Service) , έχει να κάνει με την ικανοποίηση των φυσικών, ψυχολογικών και κοινωνικών αναγκών των ασθενών. Με σκοπό την ικανοποίηση όλων αυτών των αναγκών, οι παροχείς φροντίδας υγείας στην Ελλάδα (νοσοκομεία και κέντρα υγείας) αναζητούν «νέες» λύσεις σε «παλαιά» προβλήματα, όπως είναι η μέτρηση της αποδοτικότητας στους οργανισμούς, τα εναλλακτικά χρηματοδοτικά εθνικά πρότυπα του υγειονομικού συστήματος, η ποιότητα στην ιατρική φροντίδα (Service Quality), η υιοθέτηση νέων τεχνολογιών (π.χ. πληροφοριακά κι επικοινωνιακά συστήματα - I.C.Ts) και θέματα που σχετίζονται με την ασφάλεια του ασθενή. Βασικός στόχος της παρούσας εργασίας είναι η παρουσίαση ενός μεθοδολογικού πλαισίου για τη συνεχή ανάπτυξη της ποιότητας (CQI - Continuous Quality Improvement) για τις υπηρεσίες τομέα υγείας στον ελληνικό χώρο, το πλαίσιο της επονομαζόμενης Κλινικής Διακυβέρνησης (Κ.Δ. ή C.G. - Clinical Governance), που αποτελεί ένα από τα πιο επίκαιρα θέματα στην αναδιοργάνωση κι αναπροσαρμογή των διαδικασιών/διεργασιών, καθώς και των αλλαγών της οργανωσιακής κουλτούρας στο Εθνικό Σύστημα Υγείας και Κοινωνικής Αλληλεγγύης (Ε.Σ.Υ.Κ.Α.).Αρχικά, σκιαγραφείται η δομή και η αποστολή του Ε.Σ.Υ.Κ.Α., με την περιγραφή των συστατικών του στοιχείων όπως το Υπουργείο Υγείας και Κοινωνικής Αλληλεγγύης (Υ.Υ.Κ.Α.), τις Διοικητικές Υγειονομικές Περιφέρειες (Δ.Υ.ΠΕ.) της Δυτικής Μακεδονίας - και τρεις Φορείς Παροχής Υπηρεσιών Υγείας και Κοινωνικής Αλληλεγγύης (Φ.Π.Υ.Υ.Κ.Α.) . Επιπλέον, επιχειρείται: α) να δοθεί έμφαση στους στόχους του Ε.Σ.Υ.Κ.Α., όσον αφορά στην ποιότητα και στην ασφάλεια της ιατρικής φροντίδας και β) να χαρακτηριστεί η υπάρχουσα οργανωσιακή - κλινική - κουλτούρα (clinical culture) , καθώς και το γενικότερο κλίμα μέσα από τη διαδικασία των αλλαγών, όπως αποτυπώνονται από τους ισχύοντες Νόμους και Σχέδια των αλλαγών αυτών. Από τις παραπάνω αναφορές, διαπιστώνεται πως προτείνεται κι αναπτύσσεται ένα πλαίσιο συνεχής ανάπτυξης, δηλαδή το πλαίσιο εισαγωγής της Κ.Δ., που έχει σαν απώτερο στόχο την αλλαγή της σημερινής κατάστασης της προσφοράς υπηρεσιών υγείας στην Ελλάδα. Παράλληλα, γίνεται σύγκριση μεταξύ των τριών υπο εξέταση νοσοκομείων (μια που είναι εποπτευόμενα νομικά πρόσωπα του τομέα υγείας με διαφορετικά καθεστώτα) με κριτήριο τις αντιλήψεις των εργαζόμενων για την προσφερόμενη ιατρική φροντίδα στους χώρους, όπου οι ίδιοι εργάζονται.Με τη χρησιμοποίηση του εργαλείου - ερωτηματολόγιου - μέτρησης CGCQ (Clinical Governance Climate Questionnaire) πραγματοποιείται έρευνα σε αριθμό εργαζομένων και των τριών νοσοκομείων, που έχουν άμεση επαφή με τους ασθενείς («μάχιμες ειδικότητες»), με στόχο τη μέτρηση του γενικότερου κλίματος που κυριαρχεί στο χώρο της υγείας και που αποτελεί ένα στοιχείο ζωτικής σημασίας για την υιοθέτηση συστημάτων συνεχής βελτίωσης της ποιότητας, όπως είναι το σύστημα της Κ.Δ.Τα αποτελέσματα που προκύπτουν, ενισχύουν την άποψη πως οι εργαζόμενοι είναι χρήσιμες «πηγές» (πόροι) πληροφοριών για την ανάπτυξη ενός οργανισμού - νοσοκομείου «υψηλής» απόδοσης (HPO - High Performance Organization), δηλαδή: α) για την οργανωσιακή ανάπτυξη και την εξελικτική αλλαγή του νοσοκομείου, αλλά και β) για την ικανοποίηση που λαμβάνουν οι ασθενείς μέσα από τη φυσική και ψυχολογική επαφή ("human - touch") με τους εργαζόμενους στους χώρους του νοσοκομείου. Σημαντική προϋπόθεση για την εφαρμογή του service climate κι αργότερα της Κ.Δ., φαίνεται να αποτελεί το αποτελεσματικό μάνατζμεντ (work facilitation) στα νοσοκομεία και η συνεχής βελτίωση των διαδικασιών. Έτσι, όταν οι εργαζόμενοι αντιλαμβάνονται έναν «ισχυρό προσανατολισμό» (service orientation) μέσα από τις ενέργειες που προωθούνται από τη Διοίκηση κατά την εισαγωγή της αλλαγής, τότε και οι ασθενείς αναφέρουν υπηρεσίες ανώτερης ποιότητας. Τέλος, αναφέρονται ορισμένες προτάσεις, όσον αφορά στην αποτελεσματικότερη εφαρμογή της Ε.Δ. στις επιχειρήσεις, μέσω της διεύρυνσης του ρόλου του Εσωτερικού Ελεγκτή (Ε.Ε.), καθώς στην επιτυχημένη εφαρμογή της Κ.Δ. από το σύνολο του προσωπικού (και τις κυρίαρχες ομάδες τους) στους Φορείς υγείας.
description: First of all we draw the line between what it is believed around the world quality in healthcare system in Greece. So, that is a research among 3 trusts (hospitals) in the periphery of W. Macedonia with tha aim to find the diversity in matter of the cultural changes from "top to down". This managerial issue was focused in N=214 employess (like musicians, nurses, technical staff) who answeared the questionnaire about their perceptions about service climate and clinical governance in their labor place (in hospital). With the view to defining clinical governance, it was good idea to start with the meaning of Corporate Governance and Governance in general. As a result, diversification among 3 trusts was obvious (with the help of validity and reliability),the management and the dominant climate was partly againt the advent of Clinical Governance